Doložka vybraných vplyvov
 
 A.1. Názov materiálu: Koncepcia boja proti daňovým únikom v oblasti dane z práce

 Termín začatia a ukončenia PPK:  04. – 09. februára 2011
 
A.2. Vplyvy:
 
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x			
2. Vplyvy na podnikateľské prostredie – dochádza k zvýšeniu regulačného zaťaženia?	x		x	
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky

1.	Vplyvy na rozpočet verejnej správy - návrh koncepcie bude mať pozitívny dopad na rozpočet verejnej správy. Konkrétne vyčíslenie dopadu návrhov opatrení na rozpočet verejnej správy bude súčasťou jednotlivých zákonov, ktoré budú vypracované v nadväznosti na opatrenia uvedené v koncepcii. Keďže materiál je rámcového charakteru, nie je možné vyčísliť priame vplyvy v ňom uvedených opatrení na rozpočet verejnej správy. Následne pri realizácii navrhovaných opatrení budú v konkrétnych úpravách právnych predpisov detailne a špecificky kvantifikované dopady jednotlivých opatrení.
2.	Vplyv na podnikateľské prostredie - konkrétne vyčíslenie dopadu návrhov opatrení na podnikateľské prostredie bude súčasťou jednotlivých zákonov, ktoré budú vypracované v nadväznosti na opatrenia uvedené v koncepcii. Keďže materiál je rámcového charakteru, nie je možné vyčísliť priame vplyvy v ňom uvedených opatrení na podnikateľské prostredie. Následne pri realizácii navrhovaných opatrení budú v konkrétnych úpravách právnych predpisov detailne a špecificky kvantifikované dopady jednotlivých opatrení.
3.	Vplyvy na informatizáciu spoločnosti – návrh koncepcie bude mať pozitívny vplyv na informatizáciu spoločnosti vzhľadom na opatrenia uvedené v bodoch 6.1. a 6.2. koncepcie. 

A.4. Alternatívne riešenia
Bezpredmetné. 

  
A.5. Stanovisko gestorov

Ministerstvo financií Slovenskej republiky SR
1.	K vplyvom na rozpočet verejnej správy - návrh doložky nezohľadňuje skutočnosť, že realizácia opatrení v časti 6. materiálu predpokladá vplyv na výdavky štátneho rozpočtu, preto je potrebné dopracovať doložku vybraných vplyvov. 

Stanovisko predkladateľa
Keďže koncepcia predstavuje dokument rámcového charakteru, nie je možné vyčísliť priame vplyvy v ňom uvedených opatrení na rozpočet verejnej správy. Následne pri realizácii navrhovaných opatrení budú v konkrétnych úpravách právnych predpisov detailne a špecificky kvantifikované dopady jednotlivých opatrení, čo je uvedené aj v v časti A.3. Poznámky v rámci doložky vybraných vplyvov.

2.	K vplyvom na informatizáciu spoločnosti - návrh koncepcie bude mať pozitívny vplyv na informatizáciu spoločnosti vzhľadom na opatrenia uvedené v bodoch 6.1. a 6.2. koncepcie, a preto je potrebné vypracovať analýzu vplyvov na informatizáciu spoločnosti  podľa uznesenia vlády SR č. 112/2010.

Stanovisko predkladateľa
Analýza vplyvov na informatizáciu spoločnosti bola vypracovaná v zmysle pripomienok.

Ministerstvo hospodárstva a výstavby SR
Vzhľadom na to, že ide o koncepciu, súhlasí s doložkou vplyvov. Odporúča vypracovať analýzu vplyvov na podnikateľské prostredie, pretože predpokladá dopady na podnikateľské prostredie.

Stanovisko predkladateľa
Keďže koncepcia predstavuje dokument rámcového charakteru, nie je možné vyčísliť priame vplyvy v ňom uvedených opatrení na podnikateľské prostredie. Následne pri realizácii navrhovaných opatrení budú v konkrétnych úpravách právnych predpisov detailne a špecificky kvantifikované dopady jednotlivých opatrení, čo je uvedené aj v v časti A.3. Poznámky v rámci doložky vybraných vplyvov.

Ministerstvo práce, sociálnych vecí a rodiny SR
Ministerstvo práce, sociálnych vecí a rodiny SR súhlasí s doložkou vybraných vplyvov v časti sociálne vplyvy pripravenou k predloženému návrhu.

Ministerstvo životného prostredia SR
Ministerstvo životného prostredia SR nepredkladá k časti vplyvov na životné prostredie pripomienky.